Flere titusen (opp til eller 1 million ifølge en kilde) møtte opp langs ruten da kisten i desember 2017 ble fraktet i bilkortesje gjennom Paris og langs Champs-Élysées til begravelsen som ble overført direkte på flere fjernsynskanaler. Langs ruten holdt 1500 politifolk vakt. President Macron, og de tidligere presidentene Hollande og Sarkozy, deltok i begravelsen. Eiffeltårnet var opplyst med skiltet «Merci Johnny» i forbindelse med begravelsen. Hallydays død utløste den største kollektive sorg i Frankrike siden Edith Piaf døde i 1963.